rlitschk/wikidir huggingface dataset:
De Hinduismus (skt.: हिन्दू धर्म, hindū dharma; सनातन धर्म, sanātana dharma; वैदिक धर्म, vaidika dharma) isch die drittgööscht Religioo und zellt 900 Milioone Aahänger, wo Hindu gnennt werdet. Die ältischte Schrifte vom Hinduismus sind d Vede (skrt. „Wüsse“) und s verbraitischti Buech isch d Bhagavadgita. De Hinduismus isch extrem unainhaitlich und goot vo polytheistische Idolvereerig bis zu monotheistische Philosophii. Drum gits au kai algemaingültigs Glaubesbikenntnis, wie im Christetum oder Islam. En Uusaag vom Hinduismus isch, as jede Mentsch sini aigni Religioo heb und drum gebis söfl Religioone wie Mentsche. Di verschidnige Schuele lebet maist fridlich nebenand und betet und fiiret au gmainsam, trotz recht underschidliche Weltaschauige. Usem Hinduismus sind de Buddhismus, de Jainismus und de Sikhismus entstande. Hüt mues de Hinduismus as e beliebti Fundgrueb för esoterischi Ideene anehebe. d Smarta („Traditionaliste“) berüefet sich am strengste uf d Vede und vereeret vor alem die füüf Huusgötter Vishnu, Shiva, Devi, Ganesha und Surya. d Vaishnava („Vishnuvereerer“) bitrachtet i de Regle de Vishnu as de all-ainig Gott und die andere Gotthaite sind im undergornet. E wichtigi Uusrichtig vom Vishnuismus bildet d Krishna-Vereerer, wo mit de Hare Krishna au im Weste vill Aahänger gfunde hend, so de George Harrison vode Beatles. D Vaishnava
Dr Michael von Jung (* 29. Septembr 1781 en Sulga, † 24. Juli 1858 en Tettnang) isch an obrschwäbischer Pfarrer gwäa, wo hauptsächlich en Kirchdorf bei Memmenga gwirkt hot. Weit ibr sei Hoimat naus bekannt worra isch’r abr durch seine Grabliadr, wo’nr bei de Beerdigonga am offena Grab gsonga ond en zwoi Biachla („Melpomene“) voröffentlicht hot. Dr Michael Jung kommt am 29. Septembr 1781 en dera obrschwäbischa Stadt Sulga uff d Welt. Sei Vaddr isch dr ehrbare Schneidrmoischtr Johannes Jung ond sei Muadr d Anna Maria geborene Friedmann, wo aus Altshausa stammt. Weil an sellem Dag s Fescht vom heiliga Erzengl Michael ischt, geabet-em seine Eltra dean Vornama „Michael“. Weils Michele a ganz begabts Kend ischt, schickt en sei Vaddr scho em Altr vo faif Johr en d Schual. A bsondrs guada Schual kô dui abr et sei, denn wia dr Michael grad amôl nei Johr alt isch, wuud’r scho wiidr entlassa. S hoißt, mr kennt-em nix meh beibrenga, er dät scho ällas wissa. Dr kloine Michl hot jetzt scho da Wonsch, amôl Pfarrer zo werra, ond dät deshalb gern a Lateinschual bsuecha, abr dômit isch sei Vaddr et eiverstanda. Er moint, der Kerle soll zerscht môl was reachts lerna,
D Sarah-Jane (* 26. September 1985 z Indie) isch e Schwiizer Volksmusikerin und Schlagersängerin us em Oberbaselbiet. Si schaffet mit em Komponischt Carlo Brunner (Brüeder vo de Maya Brunner) zäme. Im Alter vo 6 Mönet isch d Sarah-Jane (liiblichi Tochter vo indische Eltere) vo mene Schwiizer Ehepaar adoptiert worde. Si isch i de Schwiiz uufgwachse und läbt hüt no dört. Hüt wohnt si im Bezirk Sissech. D Sarah-Jane isch 2003 entdeckt worde bi mene Taläntwettbewerb vom „Alpeschlagerfestival“ z Ängelbärg. Im 2004 het si Platz 2 i de Schwiizer Vorusscheidig vom Grand Prix der Volksmusik 2004 erreicht, dank em Lied Ich bin noch viel zu jung. Im richtige Wettbewerb het si dänn aber nur Platz 16 erreicht. Im 2005 isch si aber im gliiche Wettbewerb 2. worde, mit Einmal hin, einmal her, nachdäm si d Vorusscheidig huushöch gwunne het. 2004: Ich bin noch viel zu jung (MCP Sound&Media / Tell Music AG / phontana) 2005: Einmal hin, einmal her (MCP Sound&Media / Tell Music AG / phontana) 2007: Lebensfreude pur (MCP Sound&Media / Tell Music AG / phontana) 2009: Stimmungsvoll (Grüezi Music) 2013: Jubiläums CD 1000 heisse Küsse Offizielli Siite vo de Sarah-Jane
D` Vereinti Natione odr UNO (für United Nations Organization) sy en Zämeschluss vu 193 Staate, wo sich zur Ufgoob gmacht het, dr Weltfride z'sichere, ds Völkerrecht yzhalte, d Menscherecht z'schütze und d'internationali Zämmearbeit z'fördere. Ihri Wurzle hend d Vereinti Natione i de Haager Fridenskonferenze und im Völkerbund, wo nach’m Erschte Weltchrieg mit Sitz z Gänf und em Ziil gründet worde isch, dr Fride uf dr Welt z sichere. Dr Völkerbund hett aber sini Ziil nit chönne duresetze, will vor allem d USA nitt biiträte sind. Er isch mit’m Uusbruch vum Zweite Weltchrieg am Endi gsii. Dr US-Präsident Franklin D. Roosevelt hett nachem Schitere vum Völkerbund no während’m Zweite Weltchrieg versuecht, e Organisation z gründe, wo dr Fride uf dr Welt sicheret. Mit’m britische Premierminister Winston Churchill hett dr Roosevelt di sogenannt Atlantik-Charta (es Dokument, wo vu de Regierigschef vu USA und de Grossbriannie unterschribe worde isch und d Vorstellige vunre neue Weltordnig präzisiert) erarbeitet. Am 1. Jänner 1942 hend sich 26 Staate i de Deklaration vu de Vereinte Natione uf d Atlantik-Charta beruefe. Dur d Mitarbeit vu de Sowjetunion und dr Republik vu China a de neue Friedensordnig isches am 30. Oktober 1943 zur Moskauer Deklaration vu de Vier Mächt
f Dr Grinte isch a 1738 Mettr hoha Bergrucke zwische Sonthofe und Weartach im Landchrais Obrallgai. Dr Grinte wird au als Wächtar vum Allgai bezeichnet. Vom Alpevorland aus ka ma'n scho vo weitam erkenne, was an seinar ebbas vorglagrete Position und der Dreiecksform liegt, wo aus der Richtung leicht wiedrerkennbar isch, und natirlich au am Sendar, wo auf'm Grinte isch. Dr Grinte isch uina vo de nördlichschte Berg vo de Allgaier Alpe. Direkt am Fuas vum Berg findt ma dia Ortschafta Reattebearg und Burgberg, des Tal vr Illar und des vr'dr Schtarzlach. D Schtarzlach, mit dr bekannte Klamm, entspringt zwische Grinte und Weartachar Hehrnle. Ebbas vorglageret isch Richtung Burgberg des Burgberger Hehrnle mit 1496 Mettr Hehe, wo ma abr sche ebbas Schwindlfreiheit braucht, wemmas beschteige will. Im Gipflbereich vum Grinte stoht a Denkmåhl fir im Kriag gfallene Gebirgsjägar. Des Denkmåhl isch 1924 nåch Planunga und untr dr Leitung vum Bruno Biehler baut wore. A bizzle weck vo do in sidweschtlicher Richtung stoht seit'm Johr 1951 a 92 Mettr hoha Sendeturm vum Bayrische Rundfunk. Auf'n Grinte ka ma vo verschiedene Seita naufgau. Entweder vo Burgberg aus, odr vo Reatteberg odr Kranzegg, odr au vom Wandrarparkplatz Großa Wald zwische Kranzegg und Weartach.
Informatik heisst e Wüsseschaft, wo sich mit dr systematische und automatische Vearbeitig vu Imformazione befasst. Obwohl viili Lüt denket, dass Informatik viil mit Computer ztue hett, isch das nid korrekt. Dr Computer isch es Werkzüüg ir Informatik. Dr niderländisch Informatiker Edsger Wybe Dijkstra hett folgende Satz gseit: „In dr Informatik gahts gnau so wenig um Computer, wies ir Aschtronomie um Teleskop gaht.“ Me weiss nid gnau, vu wo ds Wort Informatik cho isch. Es git verschideni Quellene, wo folgendi Ursprüng ahgebet: Informatik isch vum Wort Information abgleitet. Informatik isch us Information und Mathematik entstande. Informatik isch us Information und Automatik entstande. Zum erschte mal isch ds Wort im dütsche Sprôchrum 1957 in em Texscht vum Karl Steinbruch über e Dateverarbeitigsahlag bruucht worde. Im Englische Sprôchrum brucht meh weniger ds Wort „informatics“, stattdesse benützt me ds Wort „computer science“ (Computerwüsseschaft). Ar Purdue University hetts scho 1962 es Department of Computer Science geh. Uf dänisch seit me „Datalogi“ (d Wüsseschaft vu de Date) und im serbokroatische „Računarstvo“ (d Rechnerei). In Dresde hett es Kolloquiu am 26. Februar 1968 ds Wort Informatik als e Wüsseschaft nach französischem und russischen Vorbild definiert. Im Lauf vur Zyt hett sich d Informatik in allne Beriich vum
Abidjan isch a Bezirk i de Laguune-Regjon vo de Côte d'Ivoire. Abidjan isch bis 1983 d'Huptstadt vo Côte d'Ivoire gsy, usserdäm di gröschti Stadt vom Lan. Im Jar 2002 sy di 10 Stadtkreise zu säubständige Gmine uufgwärtet u ds Oberbürgermischteramt abgschaft cho. Syt den bestit Abidjan us 10 Städt u 3 Underprefektuure. Abidjan ligt am Gouf vo Guinea. Di früeri Stadt isch schnäu vo 65.000 Ywoner im Jar 1950 zunera Metropolregjon mit 3.692.570 Ywoner gwachse (stan 1. Januar 2005). Ds Wachstum vo de 1886 ggründeti stadt Abidjan het na de Eröfnig vo de Landigsbrügg im jar 1931 agfange. 1934 isch Abidjan zu de Huptstadt vo de wäutschi Kolony Côte d'Ivoire wore. Na de Eröfnig vom Vridi-Kanau isch de Hafe zumena bedüütende Fryhafe cho. Obwou 1983 Yamoussoukro vom damalige Statspresident Felix Houphouet-Boigny zu de nüüi Huptstadt bestümt cho isch, hi sich no ging zaurychi Regierigssbüüros u Botschafte, u o wie d'Nazjonaubibliotek u ds Nazjonaumuseum z'Abidjan befune. Am 9. Ugschte 2001 isch beschlosse cho, d'Stadt per 2002 i iri 10 Kreise uufztile u di zu unabhängige Gminwäse uufzwärte. Syt den isch Abidjan ofizjel a Bezirk mitema Guvernör u vereinigt di 10 Städt mit 3 wytere. Abidjan isch i 13 Gmine oder Städt
D Wuètèschlucht isch e kleini Schlucht am nord-öschtliche Rand vom Landchreis Waldshuèt. D Wuètè isch des Flüssle, wo dè Schlucht iren Nammè gää hèt. Si entschtoot us de Guètach un fließt bis in Rhii. D Wuètèschlucht fangt a dè Mündig vo dè Haslach i d Guètach zämme mit dè Wuètè aa, des söll heissè, dass d Guètach ab dört irèn Nammè in Wuètè änderèt.D Wuètèschlucht èndet als Wuètèflüè obberhalb vom Blomegger Wyler. Zèrscht wörd d Schlucht vo dè bewaldetè Hochflächè vo dè Schwarzwald-Oschtabdachig begränzt. Aaschlièßend wörd diè nördlichi Dalflankè durch diè historischi Bertholdsbaar mit èm Zentrum Löffingè un èm Ort Rötèbach bildet. Südlich gegèübber lyt è ähnlichi Hochflächi mit Bõõdorf als Zèntrum un dè Gmeind Wuètè. Weschtlich vo Ewedingè, èm Hauptort vo dè Gmeind Wuètè, z Achdorf, wo de Lauf vo dè Wuètè bim sognanntè Wuètèknüè è èngi Biègig vo öppè 100 Grad nõch rächts uffwyst, èndet diè obberi Wuètèschlucht. Diräkt unterhalb vom Wuètèknüè fangt diè unteri Wuètèschlucht aa, diè mò Wuètèflühè nènnt. D Wuètè un iri Nebbèbäch hèn uff kaum 20 Kilometer Luftlinnièèn nadürlichè Brofylschnitt durch fascht alli geologischè Schichtè vo dè Sûddütschè Schichtschtufèlandschaft ygrabbè, welli sich nõch Nordè hy bis 200 Kilometer wit ufffächered, dört abaer nebbè ènand
Kuppene, isch ä klains Städtl im Weschde vu Bade-Wirdeberg bi Raschdi. Kuppene liegt im uuslaufendi Murgdal im Nordschwarzwald. Sell isch ou der Grund, warum mer die Stadt net blooß "Knepflestadt", sondern ou "´s Door zum Murgdal" haiße dud. Scho middel in da Stadt fongt ´s Glände wegga da Rondlag zum Schwarzwald schu o ozstiege. D´Heheunterschied uff Kuppener Gemarkung raiche vun 118 m im Gwann "Unnerer Aichelblan" ibber 127 m in der Stadtmitt bis 297 m uffem Hirschacker. Wemmer in de Kuppener Hiigel steht, kammer bi guedem Wedder bis zu da Kiehldirm vum Kernkraftwerk Philippsburg gugge. Im Uhrzeigersinn, vom Norde ogfonge: Muggeschdurm Bischwier Gaggenau Bade, Ortsdail Eberschde Raschdi, mit da Ortsdaile Feerch, Niederbühl unn Rauedal Wenn Kuppene grindet worre isch, waißt mer net, ´s isch abber sichér, daß es schu in der Zitt vun da Reemer ä Osiedlung uff da Gemarkung gebbe hat, wiel´s zu sellerer Zitt ä wichtigi Reemerstraß entlong da Hiegel gebbe hedd, uff derre ihre Fundamende noch hitt die Londstraß nach Bade entlongfiehrt. Kuppene isch im Johr 1095 s´erschde Mol in ´re Urkund erwähnt worre. In derre Zitt isch der wichtigscht Ort im gonze Ufgau gsi. Usserdem isch d´Murg die friehere Grenz zwische da alemannische unn fränkische Sprooch.
Under Religioo verstoot mer e System vo Aasichte und Glaubessätz, wo versuecht d Welt z erchläre - maist verbunde mit moralische und ethische Grundsätz. E Religioo werd inere Kultur traditionell wittergee. Vili Religioone gönd ufen Gründer zrugg und hend mindestens ai Hailigi Schrift, wo die wichtigste Grundsätz beschribet. E Religioo cha monotheistisch (s git ain Gott), polytheistisch (s git vill Gotthaite) oder au atheistisch (s git kai Gotthaite) sii, oder au agnostisch (d Froog öbs e Gott git, werd offeloo). Naturreligioone stelet sich vor, as d Welt vo Gaister bilebt isch (Animismus). D Grenze zwüschet Religioo und Philosophii isch nöd immer aidütig. S Wort Religioo chunt vom latinische religiō „Vereerig, Gottesfurcht, Frommsii, Biwusstsii, Bedenke, Glaube“. De Usdruck isch scho en Begriff vode altrömische Religioo gsii. De St. Augustin het da Wort as re-ligare „wider-verbinde“ düttet, en Etymologii, wo vo de christliche Theologii akzeptiert werd. Die nödreligiösi Sproochforschig degege het sich bis hüt nöd chöne uf e Dütig ainige. Die ältiste Zügnis vo de religiööse Vorstellige liferet d Archäologii, wo Tempel, Greber und Kultbilder us de Vorgschicht usgrabe het. Spöter chömet literarischi Zügnis dezue. Die mesopotamisch Religion het ä Kosmogonii kennt, wo s Wältbild vo de Mesopotamier drus usegwachse isch. Si
De Kurt Marti (* 31. Januar 1921 z Bärn; † 11. Februar 2017 am glychen Ort) isch en Schwyzer Pfarrer und Schriftsteller gsy. Nach em Theology-Studium a de-n-Universitäte Bärn und Basel hät de Kurt Marti im Uftrag vom Ökumenische Chilerot noch em zweite Wältchrieg es Johr als Gfangeneseelsorger z Paris verbrocht. Nochär isch er z Leimiswil Pfarer gsy, ab 1950 z Niederlenz und sit 1961 a de Nydeggchile z Bärn. Im Johr 1967 hät em de Regierigsrot vom Kanton Bärn us politische Gründ e Professur für Homiletik a der Evangelisch-theologische Fakultät vo der Uni Bärn verweigeret. Ab 1983 hät er als freie Schriftsteller gwürkt. I sine Predigte und Ufsätz, Gedicht und Aphorisme hät sich de Marti als engagierte und kritische Literat zeiget. Es paar vo sine Text sind als neui geistlichi Lieder vertont worde. Vor allem mit em Gedichtband Rosa Loui. Vierzg Gedicht ir Bärner Umgangsschprach (1967) hät de Marti zue de Pionier vo de modern mundart ghört. Er isch eine vo de Gründer vo der entwickligspolitische Organisation «Erklärung von Bern» gsy und hät zu der Autorevereinigung «Gruppe Olten» ghört, wo 2002 ufglöst worde-n-isch. Sit 1950 isch dr Marti ghüraate gsy mit dr Hanni Morgenthaler, wo 2007 gstorbe isch. Zämä
A Flädlesuppe (i de Schwiz Flädlisuppe) isch a Fleischbria mit ar Eilaag aus in Schtreife gschnittenen Pfannekueche. Je noch Landschtrich hot dia Suppe verschiedene Bezeichnunga, zum Beischpil Pfannekuachesuppe odr in Eeschtereich Frittatensuppe. Au in Frankreich und Italien isch dia Suppe bekannt. Dett heist si Consommé Célestine beziiungsweis Consomme Celestina. Zum Mache vo de Pfannekueche braucht ma Meal, Milch, Eier, Salz und a bizzle Muschkatnuss. Dia Sacha riart ma in ar Schissl zsämed und bachet demit dinne Pfannekueche aus. Noch m auskiale schneidt ma se in Schtreife und gibt si in a kräftige Fleischbria. Zum Schluss ka ma no Petrsilie odr Schnittlauch drufdue. A Rezept Flädle, Bschreibung un Herkunft (uf schmeck-den-sueden.de)
Bulgarie (bulgarisch България) isch e Staat mit republikanischr Staatsform, wo a Griecheland, Nordmazedonie, Rumänie, Serbie und a d Türkei und im Oste as Schwarzi Meer grenzt. Sytm erschte Jännr 2007 isch Bulgarie es Mitgliid vur Europäische Union. Bulgarie lyyt uf dr Oschthälfti vur Balkanhalbinsle und isch dur dr Balkan i zwoo Ebene teilt: Di nördlichi Donauebeni und di im Süde glegeni Oberthrakische Tüüfebeni. Im Südweschte sind d Bergzüüg vo de Rhodope, Pirin und Rila z xeh. Di gröscht Stadt vu Bulgarie isch sini Hauptstadt Sofia (mit 1.332.029 Yywohner). En Sybtel vur ganze bulgarische Bevölkerig wohnt z Sofia. Wyteri grossi Städt sind: Sofia 1.332.029 Yywohner Plowdiw 377.426 Yywohner Warna 353.716 Yywohner Burgas 229.307 Yywohner Russe 193.961 Yywohner Stara Sagora 182.413 Yywohner Plewen 162.124 Yywohner Sliwen 147.557 Yywohner Pasardschik 133.362 Yywohner Kardschali 120.617 Yywohner Vu de Zellig vum Endi 2005 isch herus gange, dass Bulgarie 7.72 Millione Yywohner hett, binre Dichti vu 70 Mönsche pro Quadratmetr. 2001 isch binre Volkszellig usecho, dass 83.3 % vur Ethnie her zude Bulgare gköhred, 9.4 % segget Türke und 4.7 % wärid Roma. Drzue lebet döt Armenier, Serbe, Grieche, slawischi Mazedoner, Walache und muslimischi Pomake, wo Bulgarisch redet. Rund zwei Drittl lebet inre Stadt, dr rescht
Dr Merkur (Sümbool: ) isch dr chlinscht und dr sunnenöchscht Planet vum Sunnesyschtem. Er isch weg sinre Grössi und dr chemische Zämesetzig en erdähnliche Planet. Sin Durmesser isch 4'878 Kilometr (öppe 40 Prozent vur Erde). Im Perihel isch dr Merkuur 45,9 Millione Kilometer vur Sunne entfernt, durschnittli umkreist er dSunne mitre Entfernig vu 57,9 Millione Kilometer. Für sini Umchreisig brucht er 58,6 Tääg, dr Abschtand zwüsche Sunneufgang und Sunneufgang isch abr 175,9 Tääg lang. Er isch mit dr Venus eine vude einzige mondlose Planete. Es git e Theorie, wo meint, dr Merkur segg en Mond vur Venus male xi und segg vu ihre abgwiche. D`Atmosphäri vum Merkur isch nid so usprägt, wie zum Biispil uf dr Erde. Will dr Merkur e schwachi Ahzüchigskraft hett (und drzue dr Druck am Bode nid mal ei Milliardschtel Bar entspricht), chame bir Atmosphäri vum Merkur nid vunre eigentliche Atmosphäri rede, wie mes vu anderne Sphärene kennt. Di Gashüll bestaht us Wassrstoff, Helium, Kalium, Natrium und Suurstoff. Weg dr schwache Ahzüchigskraft bliibet di Molekül nid lang ufm Merkur sondern entflüchet ins All. Und wils drum e vakuumartige Umgäbig het, gits ufm Merkuur grossi Temperaturunterschied: Am Tag misst me 460° C, uf dr Sunne abgwändete Syte
Dr Richard Nutzinger (* 7. Dezämber 1896 z Guetich; † 28. Novämber 1963 z Neckargemünd) isch e dytsche Haimetschriftsteller, alemannische Dialäktdichter un evangelische Bfaarer gsii, wu anne 1962 dr Johann-Peter-Hebel-Bryys iberchuu het. Dr Richard Nutzinger isch dr eltscht Suhn vum Gueticher Bfaarer Richard Nutzinger un syre Frau Elise, geb. Krafft gsii. Är isch mit syne vier Gschwischter aafangs z Guetich ufgachse. Speter isch sy Vater uf Efrige im Markgreflerland versetzt wore, wu dr Richard derno uf d Volkschuel gange isch. Speter isch er uf humanistisch Hebel-Gimnasium z Löörech un het dert anne 1914 e Chriegsabitur gmacht. Vu 1914 bis 1918 isch er Soldat im Erschte Wältchrieg gsii un isch verwundet wore. Noch em Chrieg het er an dr Universitete Haidelberg, Basel un Dibenga Theology studiert. Anne 1922 het er s theologisch Exame gmacht un isch Vikar z Löörech un in dr Lutherchilche z Fryburg gsii. Ab 1929 isch er Bfaarverwäser z Ladenburg gsii un syt 1930 Bfaarer z Heddesheim bi Mannem. Vu 1936 bis 1963 isch er Bfaarer z Hauge im Wiisedaal gsii. As Gegner vum Naziregime isch er vu Novämber 1944 bis April 1945 vu dr Gestapo z Löörech inhaftiert gsii. Aafange uf Alemannisch schrybe het er anne 1926,
Massiv (* 9. November 1982 z'Pirmasens als Wasiem Taha, früehers Pseudonym Pittbull) esch e Berliner Rapper vu palästinensischer Abstammig, wo bis afangs September 2009 en Vertrag be Sony BMG gha hett. Siis neuschte Album isch am 13. Juli 2007 ussecho und heisst Blut gegen Blut. Dr Massiv esch bekannt wäge sim Slang, woner i de dütsche Sproch brucht. Emene Konzert en Duisburg esch er vo zweu Jugendliche agreffe worde. Er hett en Kusèn, wo er ds Label Al Massiva mit gründet hett. 2004: Zahltag (als Pittbull) 2006: Blut gegen Blut 2007: Blut gegen Blut Re-Relase 2008: Ein Mann, ein Wort 2009: Meine Zeit 2009: Der Ghettotraum in Handarbeit 2011: Blut gegen Blut II 2011: Eine Kugel reicht nicht 2012: Solange mein Herz schlägt 2013: Blut gegen Blut III 2006: MC Basstard & Massiv - Horrorkore Mixtape Teil 1 2007: Wenn der Mond in mein Ghetto kracht (Premium und Standard Edition) 2008: Weißt du wie es ist? 2008: Es tut mir leid 2007: Kein Ausweg (mit Shai) 2008: Ohne euch wäre ich nichts 2009: Meine Zeit 2010: Freedom 2010: Eisenstahl in unseren Boots 2010: Halt die Fresse 3 Allstars feat. Harris, Said, Manuellsen, Haftbefehl, Silla, Animus, Alpa Gun, Automatikk, Sinan-G, Illy
Dr Leopold Mozart (* 14. Novembr 1719 en Augschburg, † 28. Mai 1787 en Salzburg) isch an deitschr Komponischt gwäa. De meischde Leit isch’r abr bloß en Begriff als Vaddr vom Wolfgang Amadeus Mozart. D Schwoba behaubtet gern vo sich, dass ihr Stamm viel Dichter ond Denker hervorbrocht hot, was au stemmt. Abr ois kennet se bestimmt et vo sich saga: nemlich dass se uf em Gebiet vo dr Musik au ganz vorna mitschwätza kennet. Suacht mr noch daude Kombonischda, wo ma au heit no kennt, ond des et bloß em Schwobaland, no fallat de meischde Leit bloß zwoi ei: da Friedrich Silcher ond da Leopold Mozart, da Vaddr vom graußa Wolfgang Amadeus. Ja manche Schwoba ganget sogar so weit, dass se behaubtet, au d e r sei a Schwob gwä, weil’r en schwäbischa Vaddr ghet hot. Dr Leopold Mozart wird am 14. Novembr 1719 en Augschburg gebora. Sei Vadder isch dr Buachbendermoischtr Johann Georg Mozart ond sei Muadr d Anna Maria geborene Sulzer. Vo 1727 bis 1736 goht’r ufs Jesuitagymnasium St. Salvator en seira Hoimatstadt. Sei Abi bestoht’r mit ma hervorragenda Zeignis. Eigentlich dät’r jetzt gern a Studiom am Lyceum ofanga, abr grad en deam Johr, wo-ners Abi macht,
Brasilie (portugiisisch Brasil, [bɾaˈziu̯] ) isch vu dr Flechi un dr Bevelkerig här dr fimftgreescht Staat uf dr Ärd. Är isch dr greescht un bevelkerigsryychscht Staat z Sidamerika un nimmt mit sine 8.514.215 km² Flechi 47 % vum Kontinent yy. Dr Name Brasilie goht uf dr portugiesisch Name pau-brasil vum Brasilholz-Baum (Caesalpinia echinata) zrugg, wu ne wichtig Uusfuerprodukt in dr Zyt vu dr frieje Kolonisation us dr Wälder vu dr Atantikkischte gsii isch. Brasa bedytet im Portugiesisch „Gluet“ un „gliejigi Chohle“; s Adjektiv brasil („gluetartig“) bezieht sich uf d Farb vum Holz, wu noch em Aahaue rot ychtet un z Europa zum Färbe vu Stoff bruucht woren isch. Hite isch die Baumart vum Uusstäärbe bedroht. D Landschaft vu Brasilien isch bregt vu uusdehnte Rägewälder vum Amazonas-Diefland im Norden un Hochebene, Biel un Gebirg im Side. Derwylscht landwirtschaftli Basis vum Land im Side un in dr Savannebiet vum Mittelweschte (Cerrado) lyt, läbt e Großdail vu dr Bevelkerig in dr Nechi vu dr Atlantikkischte, wu s au alli Großstedt het. Brasilie het zeh Nochberstaate. Mit Uusnahm vu Chile un Ecuador gränzt s an alli sidamerikanische Staate (vu Nordoschten uus gege dr Uhrzaigersinn): an Französisch-Guayana mit 730 km, Suriname mit 593 km, Guyana
ICQ (uusgsproche: I seek you; I suech di) isch es Chatprogramm vu AOL. D`Software isch vum israelische Jungunternehme Mirabilis im Johr 1996 veröffentlicht worde. Entwickelt worde ischs ts`Programm vu de israelische Studente Yair Goldfinger, Arik Vardi, Sefi Vigiser und Amnon Amir. Will sones Programm vor ICQ nid idere Form geh hett (koschtelos), hett sich das Programm als das erschte Instant-Messenger Programm im hütige Sinn sehr guet chönne duresetze. Ab 1998 hett ICQ zu American Online ghört. Sie hend Mirabilis für 408 Millione US-Dollar ufkauft. AOL hett am 19. Dezember 2005 bekannt geh, dass ICQ es Patent für Instant Messaging zuegsproche überchoo hett. Im April 2010 isch AOL ICQ für 187,5 Millione US-Dollar an s russisch Investmentunternäme Digital Sky Technologies verchauft worde. Im September 2010 hett si s Unternäme vo Digital Sky Technologies in Mail.ru Group umgnennt. ICQs offizielli Website Install latest/stable of ICQ New. (abgerufen am 5. Januar 2023).
Monaco isch e Schtadstaat z Weschteuropa. S lit vo Frankriich umschlosse a dr Mittelmeerküste i dr Nächi vo dr italienische Gränze. S Fürschtetum lit a dr französische Mittelmeerküste, zwüsche dr französische Schtadt Nizza im Weschte und dr französisch-italienische Gränze im Oschte. D Küschte vom Fürschtetum isch 4,1 km lang und di gmainsami Gränze mit Frankriich 4,4 km. I de letschte Johrzähnte het mer s Staatsgebiet dur Landufschüttig innere Bucht um 40 ha uf 197 ha vergrössert. Mit siner gringe Flächi isch Monaco nach dr Vatikanstadt dr zwöitchliinscht Staat vo dr Wält, het abr d höchschti Bevölkerigsdichti vo allne Staate. Monaco ghört zu de Zwärgstaate z Europa. Z Monaco härrscht e Mittelmeerchlima mit milde nasse Winter und warme abr nid z heisse Sümmer. Di durschnittlichi Tämperatur vo de letschte 60 Johre lit öppe bi 16 °C und variiert vo 11 °C im Winter bis 26,5 °C im Summer. Di durschnittlichi jöhrlichi Sunneschiiduur betrait 2'583 Stunde und s rägnet nie meh als a 62 Dag im Johr. Sit 1911 isch Monaco e konstituzionelli Monarchi, wo vom Fürst und sim vierchöpfige Kabinett gregiert wird. Es git sit 1962 no en Nazionalroot, wo us 24 vom Volk gwäälte Persone bestoot und as Parlamänt würkt.